2020 Begrotingsrede: Wat Landbou in die Wes-Kaap wil hoor | George Herald
2020 Begrotingsrede: Wat Landbou in die Wes-Kaap wil hoor
Source Agri Wes-Kaap | Tuesday, 25 February 2020, 07:55
Die Uitvoerende Hoof van Agri Wes-Kaap, mnr Jannie Strydom.
LANDBOUNUUS - Agri Wes-Kaap besef die eise wat uit alle oorde aan Minister Tito Mboweni en sy Departement gestel word is groot, maar ter wille van 'n volhoubare landbousektor sal Agri Wes-Kaap graag wil hoor dat Minister Tito Mboweni in sy nasionale begrotingsrede dié week aandag aan die volgende kwessies gee:
Vinpro doen namens die wynbedryf 'n beroep op die regering vir verligting op aksynsbelasting, asook bystand rondom verskeie ander aspekte wat 'n invloed op die wynbedryf het. Dit sluit die ontsluiting van markte deur voorkeurhandelsooreenkomste, infrastruktuurontwikkeling, landelike veiligheid en verantwoordelike beleidsformulering rondom grondhervorming in. Hoewel die wynbedryf reeds vordering met transformasie en maatskaplike programme toon, is vennootskappe en befondsing nodig om dit uit te bou. Die volhoubaarheid van produsente in droogtegeteisterde streke hou ook ? bedreiging vir die bedryf in, en bystand word hiermee versoek.
Minister Mboweni het nou die geleentheid om te wys sy departement verstaan die kritiese rol van die landbousektor in die ekonomie.
Die steun wat die landbou in die begroting gaan kry, sal wys of sy departement daartoe verbind is om die landbou ter wille van voedselsekerheid, ekonomiese groei en investering te ondersteun.